ارسطو
ارسطو انگریزی Aristotle یونانی Ἀριστοτέλης Aristotélēs تلفظ aristotélɛːs یونانی تلفظ آرستوتیلیس  ق م یونان کے ممتاز فلسفی مفکر جامع العلوم اور ماہر منطق تھے جنھوں نے افلاطون جیسے استاد کی صحبت پائی اور سکندر اعظم کے استاد رہے وہ فلسفے میں مشائی مکاتب فکر کے بانی ہیں انھوں نے فلسفے کے ساتھ ساتھ کئی مضامین پر کتابیں لکھیں جن میں طبیعیات حیاتیات حیوانیات شاعری ڈراما موسیقی نفسیات معاشیات لسانیات سیاسیات اور ارضیات شامل ہیں ارسطو نے اپنے سے پہلے موجود فلسفیانہ نظریات کا ایک پیچیدہ اور جامع نچوڑ پیش کیا یہ ان کی تعلیمات ہی تھی جن سے مغرب نے اپنا فکری لغت اور تحقیق کرنے کا طریقہ حاصل کیا جس کے نتیجے میں ان کے فلسفہ کا ہر مغربی علم پر ایک منفرد اثر موجود ہے اور آج بھی مباحثوں کا موضوع بنا ہوا ہے ان کی زندگی کے بارے میں بہت کم معلومات موجود ہے ارسطو شمالی یونان کے شہر استاگیرا میں پیدا ہوئے ان کے والد نیکوماچس کا انتقال ہو گیا جب ابھی ارسطو بچے تھے سترہ یا اٹھارہ سال کی عمر میں انھوں نے افلاطون کی اکادمی میں داخلہ لیا اور وہاں سینتیس سال کی عمر تک تعلیم حاصل کی افلاطون کی وفات کے کچھ وقت بعد آپ نے ایتھنز چھوڑا اور مقدونیہ کے فلپ دوم کی گزارش پر اس کے بیٹے سکندر اعظم کو تعلیم دی